Sapura

Kumpulan Syarikat Sapura, juga dikenali sebagai Sapura ialah sebuah syarikat infrastruktur Malaysia. Berpangkalan di Kuala Lumpur, syarikat ini terlibat terutamanya dalam industri minyak dan gas, kejuruteraan pembuatan, hartanah, penerbangan, pertahanan dan pembinaan rel. Ditubuhkan pada tahun 1975 oleh pengasasnya Shamsuddin Abdul Kadir, syarikat ini dinamakan sempena nama isterinya, Siti Sapura Husin.

 Sejarah 
Pada awalnya, Sapura memulakan perniagaan mereka hanya dengan enam kakitangan di pejabat satu bilik. Syarikat terutamanya terlibat dalam industri telekomunikasi pada awal masa itu dengan pembelian Uniphone Works, Uniphone, TIME Public Access Networks dan TIME Reach (kini Paycomm Network) dan Electronics and Telematique (Malaysia), Sapura Digital, TIME PCN, TIME Wireless, TIMECel dan Malaysian Mobile Services (kini Maxis Mobile Services) daripada United Motor Works (UMW) (kini UMW Holdings) pada tahun 1975. Selepas kejayaan penubuhan awal mereka, pada 1980-an Sapura memperoleh Malayan Cable Berhad untuk mengukuhkan kehadirannya dalam industri telekomunikasi.

Menjelang 1991, Sapura terdiri daripada 30 anak syarikat dan dua syarikat tersenarai awam. Dengan perkembangan pesatnya, Sapura tidak hanya menumpukan dalam industri telekomunikasi tetapi juga melangkah dalam industri automotif dengan menubuhkan Sapura Motor Berhad pada tahun 1994. Sapura Motor Berhad kemudiannya disenaraikan di papan utama Bursa Malaysia dan dinamakan semula sebagai Sapura Industrial Berhad.

Peluasan kemudian diteruskan dengan penubuhan bahagian baharu seperti Sapura Energy Berhad, Sapura Resources Berhad, Sapura Aero Sdn Bhd dan Sapura Secured Technologies. Bahagian ini melibatkan dalam bidang kepakaran mereka termasuk minyak dan gas, kejuruteraan pembuatan, hartanah, penerbangan, pertahanan dan pembinaan rel. Sapura kini memiliki lebih 6000 pekerja dan berada di lebih 15 negara. 

 Rujukan 

 Pautan luar 


Kategori:Syarikat yang berpangkalan di Kuala Lumpur
Kategori:Syarikat minyak dan gas Malaysia
Kategori:Syarikat yang tersenarai dalam Bursa Malaysia
Kategori:Penubuhan 1975 di Malaysia